6 Sykepleie til barn og unge og sykepleierens undervisningsfunksjon

I denne modulen rettes søkelyset mot behov og problemer hos barn og unge generelt og i forbindelse med sykdom, skader og helseproblemer spesielt. Modulen omhandler barns normale vekst og utvikling og vanlige sykdommer hos barn og unge. Studenten skal lære å observere, planlegge, gjennomføre, dokumentere og evaluere sykepleietiltak til barn og unge. Observasjon av barn på ulike alderstrinn og samhandling med barn og unge er sentralt i modulen. Dessuten blir det lagt vekt på det sosiale samspillet mellom barn, foreldre og jevnaldrende. Sykepleierens undervisende funksjon er også et sentralt fokus i modul 6.

